UDHËZIM I PËRBASHKËT
Nr. 463, datë 10.12.2020

PËR PËRCAKTIMIN E INSTITUCIONEVE DHE ORGANEVE QË MARRIN TË DHËNA PERSONALE NGA SHËRBIMI I GJENDJES CIVILE, SI DHE MËNYRËN, LLOJIN DHE SASINË E INFORMACIONIT QË DUHET TË MARRIN

Në mbështetje të pikës 4, të nenit 102, të Kushtetutës së Republikës së Shqipërisë; pikave 2, 2/1 dhe 3, të nenit 3, të pikës 2 të nenit 60, të ligjit nr. 10129, datë 11.5.2009, “Për gjendjen civile”, të ndryshuar, si dhe shkronjës “k” të pikës 1 të nenit 31 dhe nenit 32 të ligjit nr. 9887, datë 10.3.2008, “Për mbrojtjen e të dhënave personale”, të ndryshuar, ministri i Brendshëm dhe Komisioneri për të Drejtën e Informimit dhe Mbrojtjen e të Dhënave Personale

UDHËZOJNË:

1. Institucionet, organet, personat juridikë publikë (kontrolluesit publikë) mund të marrin të dhëna personale nga të dhëna të administruara nga shërbimi i gjendjes civile, Regjistri Kombëtar i Gjendjes Civile (RKGJC) i vitit 2010, nga regjistrat themeltarë të regjistrimit të popullsisë dhe nga aktet e gjendjes civile, nëse kjo e drejtë u njihet me ligj të veçantë. Mënyra, lloji dhe sasia e informacionit që mund të marrin përcaktohet në aneksin I, pjesë përbërëse e këtij udhëzimi. 
2. Informacioni, sipas aneksit I, përcillet në rrugë elektronike dhe/ose shkresore, siç parashikohet rast pas rasti në këtë aneks.
3. Personat juridikë apo fizikë privatë (kontrolluesit privatë), mund të marrin të dhëna personale nga Regjistri Kombëtar i Gjendjes Civile, nga regjistrat themeltarë dhe nga aktet e gjendjes civile të një personi, vetëm nëse marrin pëlqimin me shkrim nga ana e subjektit të të dhënave. Përjashtim nga kjo rregull, bëjnë vetëm rastet kur një përpunim i tillë i të dhënave personale nga kontrolluesit privatë, autorizohet nga dispozitat e legjislacionit në fuqi. 
4. Për marrjen e informacionit në rrugë elektronike, kriteret dhe kushtet konkrete përcaktohen në marrëveshje dypalëshe midis Drejtorisë së Përgjithshme të Gjendjes Civile dhe kontrolluesit përkatës dhe/ose sipas parashikimeve të tjera të legjislacionit në fuqi. 
Në çdo rast, marrëveshjet në fjalë rregullohen në përputhje me dispozitat e ligjit nr. 9887, datë 10.3.2008, “Për mbrojtjen e të dhënave personale”, të ndryshuar, si dhe me aktet nënligjore të Komisionerit për të Drejtën e Informimit dhe Mbrojtjen e të Dhënave Personale. 
5. Për marrjen e informacionit në formë shkresore, kontrolluesit i drejtohen me kërkesë të motivuar Drejtorisë së Përgjithshme të Gjendjes Civile ose zyrës përkatëse të gjendjes civile, sipas organizimit të shërbimit të gjendjes civile në bashki/njësi administrative, ose zyrës së arkivit të gjendjes civile pranë prefektit të qarkut që administron dokumentacionin, për vënien në dispozicion të informacionit të kërkuar.
6. Kërkesat drejtuar shërbimit të gjendjes civile, sipas pikave 4 dhe 5 të këtij udhëzimi, duhet të shoqërohen me formularin sipas aneksit III, pjesë përbërëse e këtij udhëzimi, në të cilin subjekti i të dhënave personale ka shprehur pëlqimin e tij. 
7. Përjashtohen nga rregulla e përcaktuar në pikën 6 kontrolluesit, të cilët autorizohen me ligj për të përpunuar të dhënat personale të subjekteve të të dhënave personale për qëllime të veprimtarisë së tyre.
8. Kontrolluesit që kërkojnë të dhëna personale duhet të shprehin qartë bazën ligjore, mbi të cilën mbështesin kërkesën e tyre, qëllimin për të cilin do të përdoren këto të dhëna, si dhe llojin e të dhënave që kërkojnë. Të dhënat personale jepen vetëm në rastet kur ato nevojiten për përmbushjen e një detyrimi të parashikuar ligjor.
9. Kërkesa për marrjen e të dhënave personale bëhet duke plotësuar formularin “Kërkesë për marrjen e të dhënave personale”, sipas aneksit II, pjesë përbërëse e këtij udhëzimi.
10. Kontrolluesit, që marrin të dhëna personave, në asnjë rast nuk duhet t’i përhapin ato te palë të treta, pavarësisht faktit se këto të fundit mund të jenë të legjitimuara për t’i përpunuar këto të dhëna. Përjashtim nga kjo rregull bëjnë vetëm rastet e parashikuara me ligj.
11. Punonjësit e zyrave të gjendjes civile në bashki/njësi administrative dhe në zyrat e arkivit të gjendjes civile pranë prefektit të qarkut regjistrojnë të gjitha kërkesat, duke evidentuar datën kur është paraqitur kërkesa, kontrolluesin që kërkon të dhëna personale, të dhënat që kërkohen të përpunohen dhe ato të cilat janë dhënë ose jo, si dhe qëllimin e deklaruar nga kontrolluesit në fjalë për përpunimin e këtyre të dhënave. Këto informacione i jepen, sipas kërkesës, Komisionerit për të Drejtën e Informimit dhe Mbrojtjen e të Dhënave Personale, i cili mund t’i përdorë për qëllime hetimi administrativ dhe/ose për qëllime statistikore.
12. Ministri i Brendshëm dhe Komisioneri për të Drejtën e Informimit dhe Mbrojtjen e të Dhënave Personale, përditësojnë aneksin I, në mënyrë periodike dhe/ose brenda 30 ditëve nga paraqitja e kërkesës së një kontrolluesi të caktuar për t’u përfshirë në këtë aneks. 
13. Ngarkohen me zbatimin e këtij udhëzimi, Drejtoria e Përgjithshme e Gjendjes Civile, zyrat e gjendjes civile në bashki/njësi administrative, zyrat e arkivit të gjendjes civile pranë prefektit të qarkut, si dhe të gjitha institucionet, organet, personat juridikë apo fizikë që përpunojnë të dhëna personale në bazë të këtij udhëzimi. 
14. Udhëzimi nr. 95, datë 7.4.2014, “Për përcaktimin e institucioneve dhe organeve që marrin të dhëna personale nga shërbimi i gjendjes civile, si dhe mënyrën, llojin dhe sasinë e informacionit që duhet të marrin”, shfuqizohet. 
Ky udhëzim hyn në fuqi 15 ditë pas botimit në Fletoren Zyrtare.

MINISTËR I BRENDSHËM                             KOMISIONERI PËR TË DREJTËN E 
INFORMIMIT DHE MBROJTJEN E TË                          DHËNAVE PERSONALE

Sandër Lleshaj                                                                        Besnik Dervishi



ANEKS I
LISTA E INSTITUCIONEVE QË MARRIN INFORMACION, BAZA LIGJORE PËRKATËSE, LLOJI DHE SASIA E INFORMACIONIT QË JEP SHËRBIMI I GJENDJES CIVILE DHE MËNYRA E VËNIES NË DISPOZICION TË KËTIJ INFORMACIONI

	NR.
	SUBJEKTET (KONTROLLUESIT) QË MARRIN TË DHËNA
	BAZA LIGJORE
	TË DHËNAT PERSONALE QË DUHET TË JEPEN NGA SHËRBIMI I GJENDJES CIVILE NË PËRPUTHJE ME LEGJISLACIONIN PËRKATËS PËR MBROJTJEN E TË DHËNAVE PERSONALE
	MËNYRA E VËNIES NË DISPOZICION TË INFORMACIONIT TË KËRKUAR

	1
	Agjencia e Trajtimit të Kredive
	Ligji nr. 8894, datë 14.5.2002, “Për Agjencinë e Trajtimit të Kredive”, i ndryshuar , neni 10.
	Të dhënat si më poshtë:
· emër;
· mbiemër;
· numër personal;
· atësi;
· amësi;
· datëlindje;
· vendbanimi (adresa).
	Në formë shkresore, sipas kërkesës.

	2
	Agjencia Shtetërore e Kadastrës
(ASHK)

	Ligji nr. 111/2018, “Për kadastrën”, neni 68, “Bashkëpunimi ndërinstitucional”.

Ligji 9482, datë 3.4.2006, “Për legalizimin, urbanizimin dhe integrimin e ndërtimeve pa leje”, neni 27 “Dokumentacioni tekniko-ligjor për legalizimin e objektit”.



	Të dhënat që përmban certifikata e lindjes dhe certifikata familjare.







	Në formë shkresore, sipas kërkesës, si dhe në formë elektronike. 



	3
	Autoritetet tatimore

	Ligji nr. 9920, datë 19.5.2008, “Për procedurat tatimore në Republikën e Shqipërisë”, i ndryshuar, neni 62, “Personat, të cilëve u adresohet kërkesa për të dhënë informacion”.

Ligji nr. 8438, datë 28.12.1998, “Për tatimin mbi të ardhurat”, i ndryshuar, neni 13, “Detyrimi për të paguar” deri 13/10.

Vendimi i Këshillit të Ministrave nr. 899, datë 14.12.2011, “Për disa shtesa dhe ndryshime në vendimin nr. 55, datë 3.2.2010 të Këshillit të Ministrave, ‘Për deklarimin e detyrueshëm të deklaratave tatimore dhe të dokumenteve të tjera tatimore, vetëm nëpërmjet formës elektronike’”, pika 5.4.

Udhëzimi nr. 5, datë 30.1.2006 “Për tatimin mbi të ardhurat”, i ndryshuar, pika 2.8
	Të dhënat si më poshtë:
· emër;
· mbiemër;
· numri personal;
· atësi;
· amësi;
· vendbanimi (adresa).

	Në formë elektronike.



	4
	Autoriteti i Mbikëqyrjes Financiare (AMF)
	Ligji nr. 9572, datë 3.7.2006, “Për Autoritetin e Mbikëqyrjes Financiare”, i ndryshuar 
· Neni 14 “Kompetencat e Bordit”, pika 2 dhe 22;
· Neni 15 “Kompetencat e kryetarit të Bordit”;
· Neni 18 “Procedura e ekzekutimit të të drejtave të Bordit dhe të strukturave të Autoritetit”, pika 6, paragrafi 4.

Ligji nr. 10076, datë 12.2.2009, “Për sigurimin e detyrueshëm në sektorin e transportit”, i ndryshuar, neni 38, “Krijimi i qendrës së informacionit të sigurimeve dhe lloji i të dhënave që duhet të administrojë”.
	Të dhënat si më poshtë:
· emër;
· mbiemër; 
· atësia;
· numri personal;
· datëlindje;
· gjinia;
· vendbanimi (adresa).

	Në formë elektronike.



	5
	Autoriteti për Informimin mbi Dokumentet e Ish-Sigurimit të Shtetit 
	Nenit 5, i ligjit nr. 45/2015, datë 30.4.2015, “Për të drejtën e informimit për dokumentet e ish-Sigurimit të Shtetit të Republikës Popullore Socialiste të Shqipërisë”.
	Të dhënat si më poshtë:
· emri; 
· mbiemri; 
· numri personal; 
· atësia; 
· amësia; 
· gjinia; 
· datëlindja; 
· vendlindje (qyteti, fshati); 
· vendbanimi (adresa); 
· gjendja civile; 
· mbiemri para/pas martese; 
· shtetësia; 
· bashkia /njësia administrative; 
· historikun e gjeneraliteteve të ndryshme gjatë viteve për periudhën kohore nga viti 1941–1991”
	Në formë shkresore, sipas kërkesës, si dhe në formë elektronike. 


	6
	Avokati i Popullit
	Ligji nr. 8454, datë 4.2.1999, “Për Avokatin e Popullit”, i ndryshuar: 
· Neni 19, “Procedura e hetimit”;
· Neni 20, “E drejta për të kërkuar informacione apo dokumente sekrete shtetërore”
	Të gjitha të dhënat e domosdoshme për kryerjen e funksioneve të përcaktuara me ligj, por që kanë lidhje me hetimin.
	Në formë shkresore, sipas kërkesës.

	7
	Avokatura e Shtetit
	Ligji nr. 10018, datë 13.11.2008, “Për Avokaturën e Shtetit”, i ndryshuar; 
Neni 16, “Marrëdhëniet e Avokaturës së Shtetit me institucionet shtetërore”
	Të gjitha të dhënat edomosdoshme për kryerjen e funksioneve të përcaktuara me ligj dhe të vlerësuara në përputhje me qëllimin e përcaktuar në kërkesë.

	Në formë shkresore, sipas kërkesës, si dhe në formë elektronike. 


	8
	Banka e Shqipërisë
	Ligji nr. 8269, datë 23.12.1997, “Për Bankën e Shqipërisë”, pika 1, e nenit 24 dhe shkronja “a”, e nenit 29.
	Të dhënat si më poshtë: 
· emër;
· mbiemër;
· numri personal;
· atësia
· datëlindje;
· gjinia;
· vendbanimi (adresa).

	Në formë elektronike.



	9
	Byroja Shqiptare e Sigurimit 
	Ligji nr. 10 076/2009, “Për sigurimin e detyrueshëm në sektorin e transportit”, i ndryshuar. 

Kodi i Procedurës Civile, neni 154. 
Rregullorja nr. 53/2009 e Autoritetit të Mbikëqyrjes Financiare, “Për trajtimin e dëmeve që mbulohen nga kontrata e sigurimit të detyrueshëm në sektorin e transportit” 

	Të dhënat si më poshtë: 
Vendbanimi (adresa)/vendqëndrimi për personat (shkaktarë/përfitues) të një procedure dëmshpërblimi.

	Në formë shkresore, sipas kërkesës, si dhe në formë elektronike.


	10
	Drejtoria e Përgjithshme e Burgjeve
	Ligji nr. 8328, datë 16.4.1998, “Për të drejtat dhe trajtimin e të dënuarve me burgim dhe të paraburgosurve”, i ndryshuar.

Ligji nr. 10032, datë 11.12.2008, “Për policinë e burgjeve” , i ndryshuar.

VKM-ja nr. 437, datë 20.5.2015, “Për miratimin e Rregullores së Përgjithshme të Burgjeve”:
· neni 10, “Kushtet e pranimit të të dënuarve”;
· neni 11, “Regjistrimi i të paraburgosurit apo i të dënuarit”;
· neni 16, “Dosja personale”;
· neni 17, “Regjistrat themeltarë të dënuarve dhe të të paraburgosurve”;
· neni 40, pika “Takimet me familjen, të afërmit dhe miqtë; 
· neni 53 “Lejet e veçanta”. 
	Të dhënat që ndodhen edhe në dokumentin e identifikimit të të dënuarit:
· emër;
· mbiemër;
· numri personal;
· atësi;
· amësi;
· datëlindje;
· vendlindje; 
· vendbanimi (adresa);
· çdo informacion tjetër që kërkohet për të plotësuar dokumentacionin e personit të privuar nga liria.

	Në formë shkresore, sipas objektit të kërkesës.



	11
	Drejtoria e Përgjithshme e Doganave dhe degët doganore
	Ligj nr. 102, datë 31.7.2014, “Kodi Doganor i Republikës së Shqipërisë”.









	Të dhënat si më poshtë:
· emër;
· mbiemër;
· numri personal;
· atësi;
· amësi;
· datëlindje;
· vendbanimi (adresa).
· të gjitha të dhënat e domosdoshme për kryerjen e funksioneve të përcaktuara me ligj, që lidhen me çështjen në shqyrtim dhe me qëllimin. 

 
	Në formë shkresore, sipas kërkesës, si dhe në formë elektronike. 



	12
	Drejtoria e Përgjithshme e Parandalimit të Pastrimit të Parave
	Ligji nr. 9917, datë 19.5.2008, “Për parandalimin e pastrimit të parave dhe financimin e terrorizmit”, i ndryshuar:
· neni 21, “Organizimi i autoritetit përgjegjës”;
· neni 22, “Detyrat dhe funksionet e autoritetit përgjegjës”.
	Të dhënat si më poshtë:
· emër;
· mbiemër;
· numri personal;
· atësi;
· amësi;
· datëlindje;
· vendlindje;
· gjendja civile;
· gjinia;
· lidhja me kryefamiljarin;
· përbërja familjare aktuale dhe historike.
	Në formë shkresore, sipas kërkesës, si dhe në formë elektronike. 

	13
	Drejtoria e Përgjithshme e Shërbimeve të Transportit Rrugor 
 
	Kodi Rrugor, miratuar me ligjin nr. 8378, datë 22.7.1998, i ndryshuar.

Udhëzimi nr. 1, datë 18.1.2012, “Për dokumentet e qarkullimit dhe të regjistrimit të mjeteve rrugore me motor dhe të rimorkiove të tyre”, i ndryshuar.
	· numri personal;
· emër;
· mbiemër;
· atësi; 
· mëmësi;
· datëlindje;
· vendlindje;
· shteti i lindjes; 
· numri i letërnjoftimit ID;
· lloji letërnjoftimit ID;
· data e lëshimit të letërnjoftimit ID;
· data e skadencës së letërnjoftimit ID;
· adresa.

	Në formë elektronike.



	14
	Drejtoria e Sigurimit të Informacionit të Klasifikuar
	Ligji nr. 8457, datë 11.2.1999, “Për informacionin e klasifikuar ‘sekret shtetëror’”, i ndryshuar, pika 4, e nenit 25’ “Krijimi dhe detyrat”

Ligji nr. 84/2016, “Për rivlerësimin kalimtar të gjyqtarëve dhe prokurorëve në Republikën e Shqipërisë”, germa “a”, neni 37, “Detyrat e grupit të punës”, neni 39, 
 “Procedura për kontrollin e figurës”.

Vendimi i Këshillit të Ministrave nr. 188, datë 04.03.2015 “Për miratimin e rregullores ‘Për sigurimin e personelit’”, pika 4, neni 3, “Përkufizime dhe parime të përgjithshme”:
- neni 5, “Detyrimet e autoriteteve verifikuese dhe të institucioneve të tjera shtetërore”;
- neni 10, “Dokumentacioni bazë i aplikimit për pajisje me CSP”;
· neni 12, “Kushtet për fillimin e verifikimit të sigurisë”;
· neni 13, ”Kërkesat e përgjithshme të vlerësimit të sigurisë”;
· neni 19, “Rrethi i personave që verifikohen”.
	Të dhënat si më poshtë: 
· emër;
· mbiemër (para ose pas martese);
· numri personal;
· atësi;
· amësi;
· datëlindje;
· vendlindje;
· vendbanimi (adresa);
· gjendja civile;
· të dhënat që përmban certifikata familjare;
· shtetësia.
	Në formë elektronike.



	15
	Enti Kombëtar i Banesave
	Ligji nr. 22/2018, “Për strehimin social” dhe aktet nënligjore në zbatim të tij.

Akti normativ nr. 3, datë 1.3.2012, “Për lirimin e banesave pronarëve të ligjshëm nga qytetarët e pastrehë, banues në banesat ish-pronë e subjekteve të shpronësuara”.

	Të dhënat që përmban certifikata familjare, si më poshtë:
· emër;
· mbiemër;
· numër personal;
· atësi;
· amësi;
· datëlindja;
· gjendja civile;
· vendlindje; 
· shtetësi
· vendbanimi (adresa).
	Në formë shkresore, sipas kërkesës, si dhe në formë elektronike.

	16



	Fondi i Sigurimit të Detyrueshëm të Kujdesit Shëndetësor
	Ligji nr. 10383, datë 24.2.2011, “Për sigurimin e detyrueshëm të kujdesit shëndetësor në Republikën e Shqipërisë”:
· neni 5, “Personat e siguruar”;
· neni 27, “Regjistrimi dhe identifikimi i personave të siguruar”, paragrafët 5 dhe 6.
	Të dhënat që përmban:
· certifikata personale; 
· certifikata familjare;
· certifikata e lëshuar nga akti i vdekjes.
	Në formë elektronike.





	17
	Inspektorati i Lartë i Deklarimit dhe Kontrollit të Pasurive dhe Konfliktit të Interesave




































































	Neni 9/1 dhe neni 26, i ligjit nr. 9046, datë 10.4.2003, “Për deklarimin dhe kontrollin e pasurive, të detyrimeve financiare të të zgjedhurve dhe të disa nëpunësve publike”, i ndryshuar.

Neni 9 dhe neni 42 i ligjit nr. 9367, datë 7.4.2005, “Për parandalimin e konfliktit të interesave në ushtrimin e funksioneve publike”, i ndryshuar.






































































	Të gjitha të dhënat e domosdoshme për kryerjen e funksioneve të përcaktuara me ligj/vlerësuar në përputhje me qëllimin e përcaktuar në kërkesë.
	Në formë shkresore, sipas kërkesës.

	18
	Instituti i Sigurimeve Shoqërore (ISSH)


	Ligji nr. 7703, datë 11.5.1993, “Për sigurimet shoqërore në Republikën e Shqipërisë”, i ndryshuar, neni 42, “Pagesat për vdekje”. Pagesa për vdekje i jepet: a) një personi të siguruar ose një pensionisti në rast vdekjeje të një anëtari të familjes që ai e ka në ngarkim; b) personi që u kujdes për personin e siguruar të vdekur, i cili pagoi shpenzimet e varrimi.

Udhëzimi nr. 3912, datë 21.6.2004, “Mbi procedurat për përballimin nga shteti të shpenzimeve të shërbimit të varrimit për shtetasit shqiptarë, që vdesin brenda dhe jashtë shtetit”: “Ndihma në lekë tërhiqet nga të interesuarit pranë zyrës së financës në bashkinë apo komunën përkatëse kundrejt paraqitjes së certifikatës së vdekjes së të ndjerit me shënimin ‘Shpenzime varrimi’. Për çdo rast pagese, financa e bashkisë apo e komunës, sipas certifikatës së paraqitur, llogarit masën e ndihmës, si dhe plotëson mandatpagesën.”
	Për të gjithë shtetasit shqiptare, të cilët janë pjesë e skemës së sigurimeve shoqërore.
Të dhënat që përmban certifikata e vdekjes, si më poshtë:
· emër;
· mbiemër para ose pas martese;
· numër personal;
· atësi;
· amësi
· data e lindjes;
· vendlindje;
· gjinia;
· gjendja civile 
· shtetësia;
· data e vdekjes;
· vendi i vdekjes;
· vendbanimi (adresa).

	Në formë elektronike.



	19
	Instituti i Statistikave

	Ligj nr. 17/2018, “Për statistikat zyrtare”

	Të gjitha të dhënat personale që përmban RKGJC-ja.
	Në formë elektronike.



	20
	Komisioni Qendror i Zgjedhjeve

	Ligji nr. 10019, datë 29.12.2008, “Kodi Zgjedhor i Republikës së Shqipërisë”, i ndryshuar:
· neni 27, “Zonat e administrimit zgjedhor”;
· neni 46, “Regjistrimi i zgjedhësve në listat e zgjedhësve”;
· neni 48, “Përmbajtja dhe formati i listës së zgjedhësve”;
· neni 56, “Përgatitja dhe shpallja e listës së zgjedhësve”.
	Të dhënat si më poshtë:
· emër;
· mbiemër;
· numër personal;
· atësi;
· amësi;
· datëlindje;
· vendbanimi (adresa).
	Në formë shkresore, sipas kërkesës, si dhe në formë elektronike.



	21
	Ministria e Bujqësisë dhe Zhvillimit Rural


	Ligji nr. 9817, datë 22.10.2007, “Për bujqësinë dhe zhvillimin rural”.
Neni 23, “Marrja dhe përdorimi i bazave të tjera të të dhënave”.



	Të dhënat e domosdoshme për kryerjen e funksioneve të përcaktuara me ligj/vlerësuar në përputhje me qëllimin e përcaktuar në kërkesë.
	Në formë shkresore, sipas kërkesës.

	22
	Ministria e Kulturës

	Ligj nr. 8576, datë 3. 2. 2000, “Për bibliotekat në Republikën e Shqipërisë”, i ndryshuar.

Neni 28, “Bibliotekat publike”, pika 7.
	Të dhënat e domosdoshme për kryerjen e funksioneve të përcaktuara me ligj/vlerësuar në përputhje me qëllimin e përcaktuar në kërkesë.
	Në formë shkresore, sipas kërkesës.

	23
	Ministria e Mbrojtjes, Forcat e Armatosura dhe strukturat në varësi të tyre.

	Ligji nr. 65/2014, “Për Agjencinë e Inteligjencës dhe Sigurisë së Mbrojtjes”, neni 15, pika 1.
Ligj nr. 13/2015, “Për Policinë Ushtarake dhe Forcat e Armatosura në Republikën e Shqipërisë”: 
· neni 18, “Veprimtaria Informative”; 
· neni 19, “Mbledhja dhe përpunimi i të dhënave personale”.
Ligji 45/2019, “Për mbrojtjen civile”;
Ligji nr. 10142/2009, “Për sigurimet shoqërore të ushtarakut, punonjësve të gardës”;
VKM 793, datë 24.9.2010, i ndryshuar, “Për zbatimin e ligjit nr. 10142/2009, ‘Për sigurimet shoqërore të ushtarakut, punonjësve të gardës etj.’”;
Ligj nr. 9047, datë 10.7.2003, “Për shërbimin informativ ushtarak”;
VKM nr. 103, datë 10.2.2016, “Për miratimin e planit të mobilizimit të përgjithshëm ose të pjesshëm të burimeve njerëzore e materiale të vendit gjatë periudhës për të cilën kërkohet vendosja e masave të jashtëzakonshme.
Ligji nr. 80/2015 ‘Për arsimin e lartë dhe kërkimin shkencor në institucionet e arsimit të lartë në Republikën e Shqipërisë”
	Të dhënat si më poshtë:
· emër;
· mbiemër;
· numër personal;
· atësi;
· amësi;
· datëlindje;
· vendbanimi (adresa).
Këto të dhëna u përkasin personave për të cilët ka filluar procedimi penal për vepra të parashikuara nga Kodi Penal dhe Kodi Penal Ushtarak.
	Në formë shkresore, sipas kërkesës.

	24
	Ministria e Shëndetësisë dhe Mbrojtjes Sociale
	Ligji nr. 57/2019, “Për asistencën sociale në Republikën e Shqipërisë”.
	Të dhënat që përmban certifikata familjare.
	Në formë elektronike.



	25
	Ministria e Turizmit dhe Mjedisit
	Ligji nr. 9734, datë 14.5.2007, “Për turizmin” 

Neni 15, “Njësitë e qeverisjes vendore dhe detyrat e tyre për turizmin”.
Neni 17, “Regjistri kombëtar i burimeve turistike”.
	Të dhënat e domosdoshme për kryerjen e funksioneve të përcaktuara me ligj/vlerësuar në përputhje me qëllimin e përcaktuar në kërkesë.
	Në formë shkresore, sipas kërkesës.

	26
	Ministria për Evropën dhe Punët e Jashtme
	Ligji nr. 8372, datë 9.7.1998, “Për ushtrimin e funksioneve konsullore nga përfaqësitë diplomatike ose konsullore”.
	Të gjitha të dhënat e domosdoshme përkryerjen e funksioneve të përcaktuara me ligj dhe vlerësuar në përputhje me qëllimin.
	Në formë elektronike.



	27
	Organet e qeverisjes vendore 


	Ligj nr. 10019, datë 29.12.2008, “Kodi Zgjedhor i Republikës së Shqipërisë”, i ndryshuar.
Neni 48, “Organi që harton dhe miraton listat”.


	Të gjitha të dhënat e domosdoshme për kryerjen e funksioneve të përcaktuara me ligj dhe vlerësuar në përputhje me qëllimin e përcaktuar në kërkesë.


	Në formë elektronike.




	28
	Përfaqësitë diplomatike të qeverive të huaja
	Ligji nr. 9887, datë 10.3.2008, “Për mbrojtjen e të dhënave personale”, të ndryshuar, konkretisht nenet 8 dhe 9.

Vendimi nr. 3, datë 20.11.2012, “Për përcaktimin e shteteve me nivel të mjaftueshëm të mbrojtjes së të dhënave personale”, i Komisionerit për Mbrojtjen e të Dhënave Personale.
	Të dhënat e domosdoshme, të cilat vlerësohen të nevojshme për plotësimin e qëllimit. Marrësi në kërkesë përcakton qartë qëllimin e marrjes së të dhënave. Transferuesi i të dhënave vlerëson dhënien e sasisë së të dhënave në përputhje me qëllimin.
	Në formë shkresore, sipas kërkesës.

	29
	Përfaqësuesit dhe avokatët me prokurë
	Ligji nr. 10129, datë 11.5.2009, “Për gjendjen civile”, i ndryshuar, neni 3, “Karakteri personal i të dhënave”.
Ligj nr. 55/2018 “Për profesionin e avokatit në Republikën e Shqipërisë”, neni 11.
	Të dhënat që kanë lidhje me personin që përfaqëson avokati dhe që kanë lidhje me çështjen ose personin që përfaqësohet ose mbrohet prej tij.
	Në formë shkresore, sipas kërkesës.

	30
	Policia e Shtetit
	Ligji nr. 108/2014, “Për Policinë e Shtetit”, i ndryshuar: 
· neni 124, “Mbledhja dhe përpunimi i të dhënave personale”; 
· neni 129, “Detyrimi i institucioneve shtetërore dhe private për dhënie informacioni”.
	Të gjitha të dhënat e domosdoshme përkryerjen e funksioneve të përcaktuara me ligj dhe vlerësuar në përputhje me qëllimin.
	Në formë elektronike.



	31
	Prefektët
	Ligji nr. 9948, datë 7.7.2008, “Për shqyrtimin e vlefshmërisë ligjore të titujve të pronësisë mbi tokën bujqësore”, pika , neni 8. 
[bookmark: bookmark8]Udhëzimi i Këshillit të Ministrave nr. 1, datë 13.1.2010, “Për mënyrën e verifikimit apo të shqyrtimit të vlefshmërisë ligjore të krijimit të titujve të pronësisë mbi tokat bujqësore të ish-NB-ve dhe të zonës së zhvillimit me përparësi turizmin”. 
[bookmark: bookmark9][bookmark: bookmark10][bookmark: bookmark11]Udhëzimi nr. 2, datë 13.1.2010, “Për mënyrën e verifikimit apo të shqyrtimit të vlefshmërisë ligjore të krijimit të titujve të pronësisë mbi tokën bujqësore, nga komisionet vendore të verifikimit të titujve të pronësisë, kur këtë e kërkojnë individë a institucione”.
	Të dhënat e domosdoshme për kryerjen e funksioneve të përcaktuara me ligj/akt nënligjor vlerësuar në përputhje me qëllimin e përcaktuar në kërkesë.
	Në formë shkresore, sipas kërkesës.

	32
	Prokuroria e Përgjithshme 
	Kodi i Procedurës Penale, i ndryshuar 
Neni 2, “Respektimi normave procedurale”
	Të gjitha të dhënat e domosdoshme për kryerjen e funksioneve të përcaktuara me ligj, që lidhen me çështjen në shqyrtim dhe me qëllimin.
	Elektronikisht, nëpërmjet ndërfaqes elektronike, të miratuar midis DPGJC- së dhe Prokurorisë, në zbatim të ligjit nr. 10325, datë 23.9. 2010 “Për bazat e të dhënave shtetërore”.

	33
	Shërbimi i Provës
	Ligji nr. 8331, datë 21.4.1998, i ndryshuar me ligjin nr. 10024, datë 27.11.2008, “Për ekzekutimin e vendimeve penale”, neni 31/7, “Shërbimi i provës”.
	Të dhënat që përmban certifikata e vdekjes.

Të dhënat që ndodhen në dokumentin e identifikimit të të dënuarit si:
· emër;
· mbiemër; 
· atësi; 
· mëmësi;
· datëlindje;
· vendlindje;
· vendbanimi (adresa), si dhe çdo informacion tjetër që kërkohet për të plotësuar qëllimin.
	Në formë shkresore, sipas kërkesës.

	34
	Shërbimi Informativ i Shtetit
	Ligji nr. 8391, datë 28.10.1998, “Për Shërbimin Informativ Kombëtar”, i ndryshuar, neni 3.
	Të dhënat si:
· emri;
· mbiemri;
· atësia;
· amësia;
· numri personal;
· datëlindja; 
· vendlindja;
· vendbanimi (adresa);
· statusi i gjendjes civile;
· shtetësia;
· kombësia;
· të dhënat që përmban certifikata familjare;
· mbiemri para/pas martese i shtetasve të gjinive (f/m);
· historiku i plotë/pa afat kohor i regjistrimit dhe ndryshimit të emrave/ gjeneraliteteve të shtetasit;
· data e përditësimit të të dhënave.
	Në formë elektronike.



	35
	Zyra vendore e Përmbarimit


Përmbaruesi Gjyqësor Privat/Zyra e Përmbarimit Privat











	 Ligji nr. 8730, datë 18.1.2001, “Për organizimin dhe funksionimin e Shërbimit të Përmbarimit Gjyqësor” i ndryshuar, neni 26, “Mbledhja e të dhënave”.

Ligji nr. 26, datë 8.5.2019, “Për Shërbimin Përmbarimor Gjyqësor Privat”, neni 36, “Të drejtat e përmbaruesit gjyqësor privat”.


	Të gjitha të dhënat e domosdoshme për kryerjen e funksioneve të përcaktuara me ligj dhe të vlerësuar në përputhje me qëllimin e përcaktuar në kërkesë.

Vetëm adresa/vendndodhja e debitorit.
	Në formë shkresore, sipas kërkesës, si dhe në formë elektronike. 


	36
	Noterët
	Ligji nr. 110/2018, “Për noterinë”:

· neni 62, “Kompetencat e noterit”;
· neni 96, “Qasja dhe aplikimi nëpërmjet sistemit; elektronik në regjistrat elektronikë publikë”;
· neni 112, “Përmbajtja e dëshmisë së trashëgimisë”;
· neni 125, “Tërheqja e akteve të gjendjes civile pranë zyrave të gjendjes civile nga noteri dhe aplikimi nëpërmjet sistemit”.

	Të gjitha të dhënat e domosdoshme për çeljen e trashëgimisë sipas përcaktimeve ligjore.

	Në formë shkresore, sipas kërkesës, si dhe në formë elektronike.



ANEKS II


Protokolluar me nr. ________ , datë ________. 


[bookmark: _GoBack]FORMULAR
KËRKESË PËR MARRJEN E TË DHËNAVE PERSONALE NGA TË DHËNA TË ADMINISTRUARA NGA SHËRBIMI I GJENDJES CIVILE


Kërkuesi: Emri i institucionit/organit 

Emri i titullarit të institucionit/organit ________________________________________________________________________________________ 

Adresa ________________________________________________________________________________________ 

Telefon ________________________________________________________________________________________ 

Drejtuar: Zyrës së Gjendjes Civile ___________________________ 

Adresa: _____________________________________________________ 


Përmbajtja e kërkesës: 

a) Lloji i të dhënave me karakter personal që kërkohet të merret nga të dhëna të administruara nga shërbimi i gjendjes civile 
________________________________________________________________________________________ 
________________________________________________________________________________________ 
________________________________________________________________________________________ 

b) Baza ligjore mbi të cilën bazohet kërkesa (referencë te përmbledhësja e institucioneve dhe e organeve që marrin të dhëna me karakter personal nga të dhëna të administruara nga shërbimi i gjendjes civile) 
________________________________________________________________________________________ 
________________________________________________________________________________________ 
________________________________________________________________________________________ 

c) Qëllimi për të cilin do të përdoren të dhënat me karakter personal të kërkuara 
________________________________________________________________________________________ 
________________________________________________________________________________________ 
________________________________________________________________________________________ 

Emër, mbiemër dhe nënshkrimi i titullarit dhe vula e institucionit/organit 
________________________________________________________________________________________ 


Datë _______ .____. ______













ANEKS III
DHËNIA E PËLQIMIT TË SUBJEKTIT PËR KONTROLL NË TË DHËNAT PERSONALE NË DOKUMENTACIONIN QË MBAN SHËRBIMI I GJENDJES CIVILE


Unë _____________________________ , pas marrjes së informacionit të detajuar, në lidhje me natyrën dhe rëndësinë e përpunimit të të dhënave personale nga kontrolluesi, si dhe pas marrjes së informacionit të detajuar mbi të drejtat e mia të parashikuara në ligjin nr. 9887, datë 10.3.2008, “Për mbrojtjen e të dhënave personale”, të ndryshuar, jap pëlqimin tim të lirë për ________________________________________________________. 

(Subjekti i autorizuar) të ketë të drejtën të kontrollojë të dhënat e mia personale, në lidhje me emrin, mbiemrin, datën e lindjes dhe (të dhëna të tjera sipas rastit), në dokumentacionin që mban shërbimi i gjendjes civile, në përputhje me legjislacionin në fuqi. 

Qëllimi i këtij përpunimi do të jetë ekskluzivisht verifikimi i ________________________________ . 

(Subjekti i autorizuar) _____________________________, si kontrollues mund të përhapë ose të vërë në dispozicion të dhënat e mia personale te këta marrës: ________________________, me kusht që kjo përhapje të jetë absolutisht e nevojshme për përmbushjen e shërbimit të kërkuar ose nëse kontrolluesi kryen një përpunim që është thelbësor për përmbushjen e një detyrimi ligjor. 

Kontrolluesi ka të drejtë të mbajë të dhënat e mia personale vetëm për një periudhë kohe prej ____ muajsh. 

Kontrolluesi është i detyruar të shkatërrojë ose të bëjë anonime të dhënat e mia personale pas përfundimit të kësaj periudhe, përveç kur parashikohet ndryshe në bazë të një dispozite ose të një akti tjetër të veçantë. 

Datë _______ .____. ______ 	Nënshkrimi ______________

